title: Kommissionens gennemførelsesforordning (EU) 2021/1209 af 22. juli 2021 om indledning af fornyede undersøgelser (ny eksportør) inden for rammerne af gennemførelsesforordning (EU) 2017/2230 om indførelse af en endelig antidumpingtold på importen af trichlorisocyanursyre med oprindelse i Folkerepublikken Kina for så vidt angår tre kinesiske eksporterende producenter, om ophævelse af tolden på importen fra de pågældende eksporterende producenter og om at gøre denne import til genstand for registrering

text:
                  23.7.2021

                  DA

                  Den Europæiske Unions Tidende

                  L 263/1

         KOMMISSIONENS GENNEMFØRELSESFORORDNING (EU) 2021/1209
         af 22. juli 2021
         om indledning af fornyede undersøgelser (ny eksportør) inden for rammerne af gennemførelsesforordning (EU) 2017/2230 om indførelse af en endelig antidumpingtold på importen af trichlorisocyanursyre med oprindelse i Folkerepublikken Kina for så vidt angår tre kinesiske eksporterende producenter, om ophævelse af tolden på importen fra de pågældende eksporterende producenter og om at gøre denne import til genstand for registrering
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 11, stk. 4, og artikel 14, stk. 5,
         efter at have underrettet medlemsstaterne, og
         ud fra følgende betragtninger:
         1.   ANMODNINGEN

                     (1)

                     Kommissionen har modtaget tre anmodninger om fornyede undersøgelser (ny eksportør) i henhold til artikel 11, stk. 4, i grundforordningen.

                     (2)

                     Anmodningerne blev indgivet af Hebei Xingfei Chemical Co., Ltd, den 13. juli 2020, af Inner Mongolia Likang Bio-Tech Co., Ltd (Likang) den 29. juli 2019 og ajourført den 12. februar 2021, og af Shandong Lantian Disinfection Technology Co., Ltd, den 13. april 2021 (»ansøgerne«), som er eksporterende producenter af trichlorisocyanursyre i Folkerepublikken Kina (»Kina«).

               2.   DEN UNDERSØGTE VARE

                     (3)

                     Den undersøgte vare er trichlorisocyanursyre og tilberedninger heraf, også kaldet »symclosen« i den internationale fællesbenævnelse (INN), i øjeblikket henhørende under KN-kode ex 2933 69 80 og ex 3808 94 20 (Taric-kode 2933698070 og 3808942020) og med oprindelse i Kina.

               3.   GÆLDENDE FORANSTALTNINGER

                     (4)

                     De gældende foranstaltninger består i en endelig antidumpingtold indført ved Kommissionens gennemførelsesforordning (EU) 2017/2230 (2), ifølge hvilken importen af den undersøgte vare med oprindelse i Kina, herunder varer fremstillet af ansøgeren, er genstand for en endelig antidumpingtold på 42,6 %, dog med undtagelse af en række virksomheder, som er specifikt nævnt i forordningens artikel 1, stk. 2, og som pålægges individuelle toldsatser.

               4.   BEGRUNDELSE FOR DE FORNYEDE UNDERSØGELSER

                     (5)

                     Ansøgerne har fremlagt tilstrækkeligt bevis for, at de ikke eksporterede den undersøgte vare til Unionen i den undersøgelsesperiode, der oprindeligt lå til grund for antidumpingforanstaltningerne (1. april 2003 til 31. marts 2004).

                     (6)

                     Ansøgerne har fremlagt tilstrækkeligt bevis for, at de ikke er forretningsmæssigt forbundet med nogen af de eksporterende producenter af den undersøgte vare, som er omfattet af den gældende antidumpingtold.

                     (7)

                     Endelig har ansøgerne fremlagt tilstrækkeligt bevis for, at de først begyndte at eksportere den undersøgte vare til Unionen efter udløbet af den oprindelige undersøgelsesperiode.

               5.   SAGSFORLØB

         5.1.   Indledning

                     (8)

                     Kommissionen undersøgte de foreliggende oplysninger og konkluderede, at der var tilstrækkelige beviser til at berettige indledningen af en fornyet undersøgelse (ny eksportør), jf. grundforordningens artikel 11, stk. 4, med henblik på at fastsætte en individuel dumpingmargen for hver af ansøgerne. Såfremt der konstateres dumping, vil Kommissionen fastsætte niveauet for den told, der skal gælde for import til Unionen af den undersøgte vare fremstillet af hver af ansøgerne.

                     (9)

                     I overensstemmelse med grundforordningens artikel 11, stk. 3 og 4, fastsættes den normale værdi for ansøgerne efter metoden i grundforordningens artikel 2, stk. 7, idet den var gældende den 19. december 2017, og da den seneste udløbsundersøgelse af foranstaltningerne blev indledt før den 20. december 2017.

                     (10)

                     EU-producenter, der vides at være berørt af sagen, blev den 8. april 2021 underrettet om anmodningen om en fornyet undersøgelse og fik mulighed for at fremsætte bemærkninger hertil indtil den 23. april 2021.

                     (11)

                     Kommissionen henleder også parternes opmærksomhed på, at der er offentliggjort en meddelelse (3) om covid-19-udbruddets mulige konsekvenser for antidumping- og antisubsidieundersøgelser, som kan være relevant for denne undersøgelse.

               5.2.   Ophævelse af de gældende foranstaltninger og registrering af importen

                     (12)

                     I henhold til grundforordningens artikel 11, stk. 4, bør den gældende antidumpingtold suspenderes for så vidt angår import til Unionen af den undersøgte vare, som fremstilles af ansøgerne. Samtidig bør denne import gøres til genstand for registrering i overensstemmelse med grundforordningens artikel 14, stk. 5, for at sikre, at der kan opkræves antidumpingtold fra datoen for en sådan registrering, hvis det med undersøgelsen konkluderes, at de enkelte ansøgere udøver dumping. Kommissionen bemærker endvidere, at det på nuværende tidspunkt ikke er muligt at foretage et pålideligt skøn over niveauet for den mulige fremtidige betalingsforpligtelse, jf. dog grundforordningens artikel 9, stk. 4.

               5.3.   Undersøgelsesperioden

                     (13)

                     I betragtning af det begrænsede antal transaktioner i sagen og for at opnå repræsentative resultater vil undersøgelsen omfatte perioden fra den 1. januar 2019 til den 30. juni 2021 (»den nuværende undersøgelsesperiode«).

               5.4.   Undersøgelse af ansøgerne

                     (14)

                     For at indhente de oplysninger, som Kommissionen anser for nødvendige i forbindelse med sin undersøgelse, har Kommissionen stillet et spørgeskema til rådighed for ansøgerne i det dossier, der stilles til rådighed for interesserede parter, og på webstedet for Generaldirektoratet for Handel: https://trade.ec.europa.eu/tdi/. Ansøgerne skal indsende det udfyldte spørgeskema inden for den frist, der er fastsat i denne forordnings artikel 4, stk. 2.

               5.5.   Andre skriftlige indlæg

                     (15)

                     I henhold til bestemmelserne i denne forordning opfordres alle interesserede parter til at tilkendegive deres synspunkter, indsende oplysninger og fremlægge dokumentation herfor. Medmindre andet er angivet, skal disse oplysninger med tilhørende dokumentation være Kommissionen i hænde inden for den frist, der er fastsat i denne forordnings artikel 4, stk. 2.

               5.6.   Mulighed for at blive hørt af Kommissionens undersøgelsestjenester

                     (16)

                     Samtlige interesserede parter kan anmode om at blive hørt af Kommissionens undersøgelsestjenester inden for de frister, der er fastsat i denne forordnings artikel 4, stk. 3. Enhver anmodning om at blive hørt skal indgives skriftligt og begrundes. For så vidt angår høringer om spørgsmål vedrørende den indledende fase af undersøgelse, skal anmodningen indgives senest 15 dage efter datoen for denne forordnings ikrafttræden. Derefter skal en anmodning om at blive hørt indgives inden for de særlige frister, som Kommissionen fastsætter i sin kommunikation med parterne.

               5.7.   Vejledning om indgivelse af skriftlige indlæg og indsendelse af udfyldte spørgeskemaer og korrespondance

                     (17)

                     Oplysninger, som indgives til Kommissionen som led i handelsbeskyttelsesundersøgelser, må ikke være omfattet af ophavsret. Parter skal, inden de forelægger Kommissionen oplysninger og/eller data, der er omfattet af tredjemands ophavsret, anmode indehaveren af ophavsrettighederne om en særlig tilladelse, som udtrykkeligt tillader Kommissionen a) at anvende oplysningerne og dataene i forbindelse med denne handelsbeskyttelsesprocedure og b) at forelægge interesserede parter, der er berørt af denne undersøgelse, oplysningerne og/eller dataene i en form, der gør det muligt for dem at udøve deres ret til forsvar.

                     (18)

                     Alle skriftlige indlæg, herunder de oplysninger, hvorom der anmodes i denne forordning, udfyldte spørgeskemaer og korrespondance fra interesserede parter, for hvilke der anmodes om fortrolig behandling, skal forsynes med påtegningen »Sensitive« (4). Interesserede parter, der indgiver oplysninger i løbet af undersøgelsen, opfordres til at begrunde deres anmodning om fortrolig behandling.

                     (19)

                     Parter, der indgiver oplysninger forsynet med påtegningen »Sensitive«, skal indgive ikke-fortrolige sammendrag heraf i henhold til grundforordningens artikel 19, stk. 2, som forsynes med påtegningen »For inspection by interested parties«. Disse sammendrag skal være tilstrækkeligt detaljerede til at sikre en rimelig forståelse af de fortrolige oplysningers egentlige indhold.

                     (20)

                     Hvis en part, der indsender fortrolige oplysninger, ikke kan give en god begrundelse for at anmode om fortrolig behandling eller undlader at indsende et ikke-fortroligt sammendrag heraf, der opfylder kravene til form og indhold, kan Kommissionen se bort fra disse oplysninger, medmindre det på et relevant grundlag og på tilfredsstillende måde kan godtgøres, at oplysningerne er korrekte.

                     (21)

                     Interesserede parter opfordres til at indsende deres indlæg og anmodninger via TRON.tdi (https://tron.trade.ec.europa.eu/tron/TDI), herunder scannede fuldmagter og erklæringer.

                     (22)

                     For at få adgang til TRON.tdi skal de interesserede parter have en EU Login-konto. Fuldstændige oplysninger om registrering på og brug af TRON.tdi findes på https://webgate.ec.europa.eu/tron/resources/documents/gettingStarted.pdf.

                     (23)

                     Ved brug af TRON.tdi eller e-mail udtrykker de interesserede parter accept af de regler, der gælder for elektronisk korrespondance, og som findes i dokumentet »KORRESPONDANCE MED EUROPA-KOMMISSIONEN I HANDELSBESKYTTELSESSAGER«, der er tilgængeligt på Generaldirektoratet for Handels websted: http://trade.ec.europa.eu/doclib/docs/2011/june/tradoc_148003.pdf.

                     (24)

                     Interesserede parter skal anføre deres navn, adresse, telefonnummer og en gyldig e-mailadresse og sikre, at denne e-mailadresse er en fungerende officiel virksomhedspostkasse, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter via TRON.tdi eller pr. e-mail, medmindre de udtrykkeligt har ønsket at modtage alle dokumenter fra Kommissionen på anden vis, eller medmindre dokumenternes art forudsætter brug af anbefalet post. Interesserede parter kan i ovenstående retningslinjer for kommunikation med interesserede parter finde supplerende regler og oplysninger om korrespondance med Kommissionen, herunder de principper, der gælder for indgivelse af bemærkninger via TRON.tdi og pr. e-mail.
                     Kommissionens postadresse:

                                 Europa-Kommissionen

                                 Generaldirektoratet for Handel

                                 Direktorat G

                                 Kontor: CHAR 04/039

                                 1049 Bruxelles

                                 BELGIEN

                           TRON.tdi: https://webgate.ec.europa.eu/tron/tdi
                     E-mail: TRADE-R746-TCCA@ec.europa.eu

               6.   MANGLENDE SAMARBEJDSVILJE

                     (25)

                     Hvis en af de interesserede parter nægter at give adgang til nødvendige oplysninger, undlader at meddele dem inden for de fastsatte frister eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. grundforordningens artikel 18.

                     (26)

                     Hvis det konstateres, at en interesseret part har afgivet urigtige eller vildledende oplysninger, skal der ses bort fra disse oplysninger, og der kan gøres brug af de foreliggende faktiske oplysninger, jf. grundforordningens artikel 18.

                     (27)

                     Hvis en interesseret part helt eller delvist undlader at samarbejde, og resultaterne af undersøgelsen derfor baseres på de foreliggende faktiske oplysninger, jf. grundforordningens artikel 18, kan resultatet blive mindre gunstigt for denne part, end hvis den pågældende havde samarbejdet.

               7.   HØRINGSKONSULENT

                     (28)

                     Interesserede parter kan anmode om høringskonsulentens mellemkomst i handelsprocedurer. Høringskonsulenten gennemgår anmodninger om aktindsigt, tvister med hensyn til dokumenternes fortrolighed, anmodninger om forlængelse af tidsfrister og eventuelle andre anmodninger vedrørende de interesserede parters og tredjeparters ret til forsvar, som kan opstå under proceduren.

                     (29)

                     Høringskonsulenten kan foranstalte høringer og mægle mellem den eller de interesserede parter og Kommissionens tjenestegrene for at sikre, at de interesserede parters ret til at forsvare sig udøves fuldt ud. En anmodning om en høring med høringskonsulenten skal indgives skriftligt og begrundes. Høringskonsulenten vil analysere begrundelserne for anmodningerne. Disse høringer bør principielt kun finde sted, hvis spørgsmålene ikke allerede er blevet afklaret med Kommissionens tjenestegrene.

                     (30)

                     Anmodninger skal indgives i god tid og hurtigst muligt for at sikre en velordnet afvikling af procedurerne. Med henblik herpå bør interesserede parter anmode om høringskonsulentens mellemkomst hurtigst muligt efter den hændelse, der berettiger en sådan mellemkomst. Hvis anmodninger om høring indgives efter den relevante tidsrammes udløb, vil høringskonsulenten også undersøge årsagerne til sådanne sene anmodninger, karakteren af de spørgsmål, der er rejst, og virkningen af disse spørgsmål på retten til forsvar under behørig hensyntagen til god forvaltningsskik og rettidig afslutning af undersøgelsen.

                     (31)

                     Interesserede parter kan finde yderligere oplysninger og kontaktoplysninger på høringskonsulentens sider på Generaldirektoratet for Handels websted: http://ec.europa.eu/trade/trade-policy-and-you/contacts/hearing-officer/.

               8.   TIDSPLAN FOR UNDERSØGELSEN

                     (32)

                     Undersøgelsen afsluttes senest ni måneder efter datoen for denne forordnings ikrafttræden, jf. grundforordningens artikel 11, stk. 5.

               9.   BEHANDLING AF PERSONOPLYSNINGER

                     (33)

                     Personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EU) 2018/1725 (5).

                     (34)

                     En databeskyttelsesmeddelelse, der informerer alle personer om behandlingen af personoplysninger inden for rammerne af Kommissionens handelsbeskyttelsesaktiviteter, findes på Generaldirektoratet for Handels websted: http://ec.europa.eu/trade/policy/accessing-markets/trade-defence/ —

               VEDTAGET DENNE FORORDNING:

            Artikel 1

               1.   Der indledes en fornyet undersøgelse af gennemførelsesforordning (EU) 2017/2230 i henhold til artikel 11, stk. 4, i forordning (EU) 2016/1036 med henblik på at fastslå, om der bør indføres en individuel antidumpingtold på importen af trichlorisocyanursyre og tilberedninger heraf, også benævnt »symclosen« under det internationale fællesnavn (INN), i øjeblikket henhørende under KN-kode ex 2933 69 80 og ex 3808 94 20 (Taric-kode 2933698070 og 3808942020), med oprindelse i Folkerepublikken Kina (»den undersøgte vare«), fremstillet med henblik på eksport til Unionen af Inner Mongolia Likang Bio-Tech Co., Ltd (Likang) (Taric-tillægskode C630).

               2.   Der indledes også en fornyet undersøgelse som omhandlet i stk. 1 vedrørende importen af den undersøgte vare fremstillet med henblik på eksport til Unionen af Hebei Xingfei Chemical Co., Ltd (Taric-tillægskode C629).

               3.   Der indledes også en fornyet undersøgelse som omhandlet i stk. 1 vedrørende importen af den undersøgte vare fremstillet med henblik på eksport til Unionen af Shandong Lantian Disinfection Technology Co., Ltd (Taric-tillægskode C695).

            Artikel 2
            Den antidumpingtold, der blev indført ved gennemførelsesforordning (EU) 2017/2230, ophæves, for så vidt angår den import, der er omhandlet i denne forordnings artikel 1.

            Artikel 3
            De nationale toldmyndigheder tager de nødvendige skridt til registrering af den import, der er omhandlet i denne forordnings artikel 1, i henhold til artikel 11, stk. 4, og artikel 14, stk. 5, i forordning (EU) 2016/1036.
            Registreringen ophører ni måneder efter datoen for denne forordnings ikrafttræden.

            Artikel 4

               1.   Interesserede parter skal senest 15 dage efter datoen for denne forordnings ikrafttræden give sig til kende ved at kontakte Kommissionen og anmode om de relevante spørgeskemaer.

               2.   Medmindre andet er angivet, skal interesserede parter give sig til kende over for Kommissionen, fremsætte deres synspunkter skriftligt og indsende besvarelser af spørgeskemaerne eller andre oplysninger senest 37 dage efter offentliggørelsen af denne forordning i Den Europæiske Unions Tidende, hvis der skal tages hensyn til deres bemærkninger i forbindelse med undersøgelsen.

               3.   Interesserede parter kan også anmode om at blive hørt af Kommissionen inden for samme frist på 37 dage. For så vidt angår høringer om spørgsmål vedrørende den indledende fase af undersøgelsen, skal anmodningen indgives senest 15 dage efter datoen for denne forordnings ikrafttræden. Enhver anmodning om at blive hørt skal indgives skriftligt og begrundes.

            Artikel 5
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. juli 2021.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  Kommissionens gennemførelsesforordning (EU) 2017/2230 af 4. december 2017 om indførelse af en endelig antidumpingtold på importen af trichlorisocyanursyre med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 319 af 5.12.2017, s. 10).

            (3)  https://eur-lex.europa.eu/legal-content/DA/TXT/?uri=CELEX%3A52020XC0316%2802%29.

            (4)  Et dokument med påtegningen »Sensitive« er et fortroligt dokument i henhold til grundforordningens artikel 19 og artikel 6 i WTO-aftalen om anvendelse af artikel VI i GATT 1994 (»antidumpingaftalen«). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).

            (5)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).


title: Rådets gennemførelsesforordning (EU) 2021/1276 af 30. juli 2021 om gennemførelse af forordning (EU) 2019/1716 om restriktive foranstaltninger på baggrund af situationen i Nicaragua

text:
                  2.8.2021

                  DA

                  Den Europæiske Unions Tidende

                  LI 277/12

         RÅDETS GENNEMFØRELSESFORORDNING (EU) 2021/1276
         af 30. juli 2021
         om gennemførelse af forordning (EU) 2019/1716 om restriktive foranstaltninger på baggrund af situationen i Nicaragua
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2019/1716 af 14. oktober 2019 om restriktive foranstaltninger på baggrund af situationen i Nicaragua (1), særlig artikel 13, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Den 14. oktober 2019 vedtog Rådet forordning (EU) 2019/1716 om restriktive foranstaltninger på baggrund af situationen i Nicaragua.

                     (2)

                     Den 10. juni 2021 udsendte Unionens højtstående repræsentant for udenrigsanliggender og sikkerhedspolitik ("den højtstående repræsentant") en erklæring på Unionens vegne, hvori han fordømte de nicaraguanske myndigheders handlinger over for oppositionspartier, medierne, journalister og andre mediefolk, menneskerettighedsforkæmpere og civilsamfundet, herunder gennem systematisk tilbageholdelse og anholdelse af potentielle præsidentkandidater og oppositionsledere. Den højtstående repræsentant meddelte, at Unionen er parat til at bruge alle instrumenter på baggrund af situationen i Nicaragua, herunder indførelse af supplerende restriktive foranstaltninger.

                     (3)

                     I betragtning af den fortsat alvorlige situation i Nicaragua bør otte personer medtages på listen over de fysiske og juridiske personer, enheder og organer, der er omfattet af restriktive foranstaltninger, jf. bilag I til forordning (EU) 2019/1716.

                     (4)

                     Bilag I til forordning (EU) 2019/1716 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag I til forordning (EU) 2019/1716 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. juli 2021.

                  På Rådets vegne

               G. DOVŽAN

                  Formand

            (1)  EUT L 262 af 15.10.2019, s. 1.

            BILAG
            Følgende personer tilføjes på listen over fysiske og juridiske personer, enheder og organer i bilag I til forordning (EU) 2019/1716:

                           Navn

                           Identificerende oplysninger

                           Begrundelse

                           Dato for opførelse

                           »7.

                           Rosario María MURILLO ZAMBRANA
                           Alias: Rosario María MURILLO DE ORTEGA

                           Stilling(er): Republikken Nicaraguas vicepræsident (2017-), gift med præsident Daniel Ortega
                           Født: 22. juni 1951
                           Fødested: Managua, Nicaragua
                           Køn: kvinde
                           Nationalitet: nicaraguansk
                           Pasnummer: A00000106 (Nicaragua)

                           Nicaraguas vicepræsident, førstedame i Nicaragua og leder af ungsandinisterne. Ifølge præsident Daniel Ortega deler Rosario María Murillo Zambrana halvdelen af magten med ham. Hun spillede en afgørende rolle med hensyn til at tilskynde til og retfærdiggøre undertrykkelsen af oppositionens demonstrationer under ledelse af det nicaraguanske nationale politi i 2018. I juni 2021 truede hun offentligt den nicaraguanske opposition og miskrediterede uafhængige journalister.
                           Hun er dermed ansvarlig for alvorlige krænkelser af menneskerettighederne, for undertrykkelse af civilsamfundet og den demokratiske opposition og for undergravning af demokratiet i Nicaragua.

                           2.8.2021

                           8.

                           Gustavo Eduardo PORRAS CORTÉS

                           Stilling(er): Formand for Republikken Nicaraguas nationalforsamling (januar 2017-)
                           Født: 11. oktober 1954
                           Fødested: Managua, Nicaragua
                           Køn: mand
                           Nationalitet: nicaraguansk

                           Formand for Nicaraguas nationalforsamling siden januar 2017 og medlem af den nationale ledelse af Frente Sandinista de Liberación Nacional (FSLN) siden 1996. I sin stilling som formand for Nicaraguas nationalforsamling er han ansvarlig for at fremme vedtagelsen af flere undertrykkende retsakter, herunder en amnestilov, der udelukker enhver efterforskning af gerningsmændene til de massive krænkelser af menneskerettighederne i 2018, og love, der undergraver friheden og den demokratiske proces i Nicaragua.
                           Han er dermed ansvarlig for undertrykkelse af civilsamfundet og den demokratiske opposition samt for alvorlig undergravning af demokratiet og retsstaten i Nicaragua.

                           2.8.2021

                           9.

                           Juan Antonio VALLE VALLE

                           Stilling(er): Leder af det nicaraguanske nationale politi
                           Rang: General-/seniorkommissær
                           Født: 4. maj 1963
                           Fødested: Matagalpa, Nicaragua
                           Køn: mand
                           Nationalitet: nicaraguansk

                           Som leder med rang af seniorkommissær (anden højeste rang) i det nicaraguanske nationale politi (NNP) og med en ledende stilling i Managua er Juan Antonio Valle Valle ansvarlig for gentagne tilfælde af politibrutalitet og overdreven magtanvendelse, der har ført til hundredvis af civiles død, for vilkårlige anholdelser og tilbageholdelser, for krænkelser af ytringsfriheden og for forhindring af demonstrationer mod regeringen.
                           Han er dermed ansvarlig for alvorlige krænkelser af menneskerettighederne og for undertrykkelse af civilsamfundet og den demokratiske opposition i Nicaragua.

                           2.8.2021

                           10.

                           Ana Julia GUIDO OCHOA
                           Alias: Ana Julia GUIDO DE ROMERO

                           Stilling(er): Republikken Nicaraguas statsadvokat
                           Født: 16. februar 1959
                           Fødested: Matagalpa, Nicaragua
                           Køn: kvinde
                           Nationalitet: nicaraguansk

                           I sin stilling som statsadvokat, det højeste civile embede i anklagemyndigheden, er Ana Julia Guido Ochoa, som er loyal over for Ortegaregimet, ansvarlig for den politisk motiverede forfølgelse af utallige demonstranter og medlemmer af den politiske opposition. Hun har oprettet en specialenhed, der har udarbejdet beskyldninger mod demonstranter og rejst tiltale mod dem. Hun er desuden ansvarlig for at udelukke oppositionens hovedkandidat til parlamentsvalget fra at udøve et offentligt embede.
                           Hun er dermed ansvarlig for alvorlige krænkelser af menneskerettighederne, for undertrykkelse af civilsamfundet og den demokratiske opposition og for undergravning af demokratiet og retsstaten i Nicaragua.

                           2.8.2021

                           11.

                           Fidel de Jesús DOMÍNGUEZ ÁLVAREZ

                           Stilling(er): Politichef i Leon, generalkommissær i det nationale politi
                           Født: 21. marts 1960
                           Køn: mand
                           Nationalitet: nicaraguansk

                           I sin stilling som politichef i Leon siden den 23. august 2018 er Fidel de Jesús Domínguez Álvarez ansvarlig for utallige alvorlige krænkelser af menneskerettighederne, navnlig vilkårlige anholdelser og tilbageholdelser, herunder kidnapning af medlemmer af en politisk modstanders familie, overdreven magtanvendelse og krænkelser af ytringsfriheden og mediefriheden.
                           Han er dermed ansvarlig for alvorlige krænkelser af menneskerettighederne og for undertrykkelse af civilsamfundet og den demokratiske opposition.

                           2.8.2021

                           12.

                           Alba Luz RAMOS VANEGAS

                           Stilling(er): Præsident for Republikken Nicaraguas højesteret
                           Født: 3. juni 1949
                           Køn: kvinde
                           Nationalitet: nicaraguansk
                           Pasnummer: A0009864 (Nicaragua)

                           I sin stilling som præsident for Nicaraguas højesteret er hun ansvarlig for instrumentalisering af retsvæsenet til fordel for Ortegaregimets interesser gennem selektiv kriminalisering af oppositionsaktiviteter, opretholdelse af mønstret for krænkelser af retten til retfærdig rettergang, vilkårlige anholdelser og udelukkelse af politiske partier og oppositionskandidater.
                           Hun er dermed ansvarlig for alvorlige krænkelser af menneskerettighederne, for undertrykkelse af civilsamfundet og den demokratiske opposition og for alvorlig undergravning af retsstaten i Nicaragua.

                           2.8.2021

                           13.

                           Juan Carlos ORTEGA MURILLO

                           Stilling(er): Direktør for Canal 8 og Difuso Comunicaciones. Leder af sandinistbevægelsen af 4. maj,
                           søn af Republikken Nicaraguas præsident og vicepræsident Født: 17. oktober 1982
                           Nationalitet: nicaraguansk

                           Søn af præsident Daniel Ortega og førstedame og vicepræsident Rosario Murillo. Direktør for Canal 8, som er en af de største propaganda-TV-stationer, og leder af sandinistbevægelsen af 4. maj. Han har i sin stilling bidraget til at begrænse ytrings- og mediefriheden. Han har offentligt truet nicaraguanske forretningsfolk, der er imod Ortegaregimet. Han er dermed ansvarlig for undergravning af demokratiet og undertrykkelse af civilsamfundet i Nicaragua. Fordi han er søn af vicepræsident Rosario Murillo, er han tilknyttet personer, der er ansvarlige for alvorlige krænkelser af menneskerettighederne og undertrykkelse af civilsamfundet i Nicaragua.

                           2.8.2021

                           14.

                           Bayardo ARCE CASTAÑO

                           Stilling(er): Økonomisk rådgiver for Republikken Nicaraguas præsident
                           Født: 21. marts 1950
                           Køn: mand
                           Nationalitet: nicaraguansk

                           Bayardo Arce Castaño har i sin stilling som økonomisk rådgiver for præsident Daniel Ortega betydelig indflydelse på Ortegaregimets politikker. Han er derfor tilknyttet personer, der er ansvarlige for alvorlige krænkelser af menneskerettighederne i Nicaragua.
                           Han har støttet udarbejdelsen af lovgivning, som forhindrer oppositionskandidater i at deltage i valg. Han er dermed ansvarlig for undertrykkelse af civilsamfundet og den demokratiske opposition i Nicaragua.

                           2.8.2021«


title: Kommissionens gennemførelsesforordning (EU) 2021/1258 af 26. juli 2021 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Őrségi tökmagolaj« (BGB))

text:
                  2.8.2021

                  DA

                  Den Europæiske Unions Tidende

                  L 277/25

         KOMMISSIONENS GENNEMFØRELSESFORORDNING (EU) 2021/1258
         af 26. juli 2021
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Őrségi tökmagolaj« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Ungarns ansøgning om registrering af betegnelsen »Őrségi tökmagolaj« er blevet offentliggjort i Den Europæiske Unions Tidende, jf. artikel 50, stk. 2, litra a), i forordning (EU) nr. 1151/2012 (2).

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Őrségi tökmagolaj« registreres —

               VEDTAGET DENNE FORORDNING:

            Artikel 1
            Betegnelsen »Őrségi tökmagolaj« (BGB) registreres.
            Betegnelsen i stk. 1 henviser til et produkt i kategori 1.5. Fedtstoffer (smør, margarine, olier m.m.) i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juli 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 103 af 25.3.2021, s. 18.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2021/1259 af 26. juli 2021 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Tuzséri alma« (BOB))

text:
                  2.8.2021

                  DA

                  Den Europæiske Unions Tidende

                  L 277/26

         KOMMISSIONENS GENNEMFØRELSESFORORDNING (EU) 2021/1259
         af 26. juli 2021
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Tuzséri alma« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Ungarns ansøgning om registrering af betegnelsen »Tuzséri alma« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Tuzséri alma« registreres —

               VEDTAGET DENNE FORORDNING:

            Artikel 1
            Betegnelsen »Tuzseri alma« (BOB) registreres.
            Betegnelsen i stk. 1 henviser til et produkt i kategori 1.6. Frugt, grøntsager og korn, også forarbejdet, i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juli 2021.

                  På Kommissionens vegne

                  For formanden

                  Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 102 af 24.3.2021, s. 21.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2021/1260 af 26. juli 2021 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pera Mantovana« (BGB))

text:
                  2.8.2021

                  DA

                  Den Europæiske Unions Tidende

                  L 277/27

         KOMMISSIONENS GENNEMFØRELSESFORORDNING (EU) 2021/1260
         af 26. juli 2021
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pera Mantovana« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede geografiske betegnelse »Pera Mantovana«, der er registreret ved Kommissionens forordning (EF) nr. 134/98 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Pera Mantovana« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juli 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 134/98 af 20. januar 1998 om en tilføjelse til bilaget til forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 15 af 21.1.1998, s. 6).

            (3)  EUT C 93 af 19.3.2021, s. 39.


title: Kommissionens gennemførelsesforordning (EU) 2021/1261 af 26. juli 2021 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Olio di Roma« (BGB))

text:
                  2.8.2021

                  DA

                  Den Europæiske Unions Tidende

                  L 277/28

         KOMMISSIONENS GENNEMFØRELSESFORORDNING (EU) 2021/1261
         af 26. juli 2021
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Olio di Roma« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Italiens ansøgning om registrering af betegnelsen »Olio di Roma« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Olio di Roma« registreres —

               VEDTAGET DENNE FORORDNING:

            Artikel 1
            Betegnelsen »Olio di Roma« (BGB) registreres.
            Betegnelsen i stk. 1 henviser til et produkt i kategori 1.5. Fedtstoffer (smør, margarine, olier m.m.) i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juli 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 112 af 30.3.2021, s. 12.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2021/1262 af 26. juli 2021 om godkendelse af ændringer af produktspecifikationen for en beskyttet oprindelsesbetegnelse eller en beskyttet geografisk betegnelse (»Iaşi« (BOB))

text:
                  2.8.2021

                  DA

                  Den Europæiske Unions Tidende

                  L 277/29

         KOMMISSIONENS GENNEMFØRELSESFORORDNING (EU) 2021/1262
         af 26. juli 2021
         om godkendelse af ændringer af produktspecifikationen for en beskyttet oprindelsesbetegnelse eller en beskyttet geografisk betegnelse (»Iaşi« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og ud fra følgende betragtninger:
         ud fra følgende betragtninger:

                     (1)

                     Kommissionen har behandlet den ansøgning om godkendelse af ændringer af produktspecifikationen for den beskyttede oprindelsesbetegnelse »Iaşi«, der er indgivet af Rumænien efter artikel 105 i forordning (EU) nr. 1308/2013.

                     (2)

                     Kommissionen har i overensstemmelse med artikel 97, stk. 3, i forordning (EU) nr. 1308/2013 (2) offentliggjort ansøgningen om godkendelse af ændringen af varespecifikationen i Den Europæiske Unions Tidende.

                     (3)

                     Kommissionen har ikke modtaget indsigelser i henhold til artikel 98 i forordning (EU) nr. 1308/2013.

                     (4)

                     Ændringen af varespecifikationen bør derfor godkendes, jf. artikel 99 i forordning (EU) nr. 1308/2013.

                     (5)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Iaşi« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juli 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 93 af 19.3.2021, s. 68.


title: Kommissionens gennemførelsesforordning (EU) 2021/1263 af 26. juli 2021 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen ( »Muškat momjanski/Moscato di Momiano« (BOB))

text:
                  2.8.2021

                  DA

                  Den Europæiske Unions Tidende

                  L 277/30

         KOMMISSIONENS GENNEMFØRELSESFORORDNING (EU) 2021/1263
         af 26. juli 2021
         om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen ( »Muškat momjanski/Moscato di Momiano« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
         ud fra følgende betragtninger:

                     (1)

                     Kommissionen har i henhold til artikel 97, stk. 2 og 3, i forordning (EU) nr. 1308/2013 gennemgået Kroatiens ansøgning om registrering af betegnelsen »Muškat momjanski/Moscato di Momiano« og har offentliggjort ansøgningen i Den Europæiske Unions Tidende (2).

                     (2)

                     Kommissionen har ikke modtaget indsigelser i henhold til artikel 98 i forordning (EU) nr. 1308/2013.

                     (3)

                     Betegnelsen »Muškat momjanski/Moscato di Momiano« skal i henhold til artikel 99 i forordning (EU) nr. 1308/2013 beskyttes og optages i det register, der er omhandlet i artikel 104 i samme forordning.

                     (4)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Betegnelsen »Muškat momjanski/Moscato di Momiano« (BOB) beskyttes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juli 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 36 af 2.2.2021, s. 22.


title: Kommissionens gennemførelsesforordning (EU) 2021/1265 af 26. juli 2021 om registrering af en geografisk betegnelse for spiritus i overensstemmelse med artikel 30, stk. 2, i Europa-Parlamentets og Rådets forordning (EU) 2019/787 (»Bayerischer Bärwurz«)

text:
                  2.8.2021

                  DA

                  Den Europæiske Unions Tidende

                  L 277/32

         KOMMISSIONENS GENNEMFØRELSESFORORDNING (EU) 2021/1265
         af 26. juli 2021
         om registrering af en geografisk betegnelse for spiritus i overensstemmelse med artikel 30, stk. 2, i Europa-Parlamentets og Rådets forordning (EU) 2019/787 (»Bayerischer Bärwurz«)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/787 af 17. april 2019 om definition, beskrivelse, præsentation og mærkning af spiritus, brugen af betegnelser for spiritus i præsentation og mærkning af andre fødevarer, beskyttelse af geografiske betegnelser for spiritus, brugen af landbrugsethanol og landbrugsdestillater i alkoholholdige drikkevarer samt om ophævelse af forordning (EF) nr. 110/2008 (1), særlig artikel 30, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 17, stk. 5, i Europa-Parlamentets og Rådets forordning (EF) nr. 110/2008 (2) behandlet Tysklands ansøgning af 7. juni 2019 om registrering af den geografiske betegnelse »Bayerischer Bärwurz«.

                     (2)

                     Forordning (EU) 2019/787, som erstatter forordning (EF) nr. 110/2008, trådte i kraft den 25. maj 2019. I overensstemmelse med artikel 49, stk. 1, i nævnte forordning ophæves kapitel III i forordning (EF) nr. 110/2008 vedrørende geografiske betegnelser med virkning fra den 8. juni 2019.

                     (3)

                     Efter at have konkluderet, at ansøgningen er i overensstemmelse med forordning (EF) nr. 110/2008, har Kommissionen i henhold til artikel 17, stk. 6, i nævnte forordning offentliggjort hovedspecifikationerne i den tekniske dokumentation i Den Europæiske Unions Tidende (3) i overensstemmelse med artikel 50, stk. 4, første afsnit, i forordning (EU) 2019/787.

                     (4)

                     Kommissionen har ikke modtaget nogen indsigelser, jf. artikel 27, stk. 1, i forordning (EU) 2019/787.

                     (5)

                     Betegnelsen »Bayerischer Bärwurz« bør derfor registreres som geografisk betegnelse —

               VEDTAGET DENNE FORORDNING:

            Artikel 1
            Den geografiske betegnelse »Bayerischer Bärwurz« registreres. I overensstemmelse med artikel 30, stk. 4, i forordning (EU) 2019/787 tildeles betegnelsen »Bayerischer Bärwurz« ved nærværende forordning den beskyttelse, der er omhandlet i artikel 21 i forordning (EU) 2019/787.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juli 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 130 af 17.5.2019, s. 1.

            (2)  Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (EUT L 39 af 13.2.2008, s. 16).

            (3)  EUT C 129 af 13.4.2021, s. 26.